**Töltéstava Község Önkormányzat Képviselő-testületének 7/2017. (IX.21.) sz. önkormányzati rendelete az Önkormányzat 2017. évi költségvetéséről szóló 2/2017. (II. 9.) önkormányzati rendeletének módosításáról**

Töltéstava Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az Önkormányzat 2017. évi költségvetéséről szóló 2/2017. (II. 9.) önkormányzati rendeletét (Alaprendelet) az alábbiak szerint módosítja:

1. **§**
2. Az Alaprendelet 1.§-a kiegészül az alábbi rendelkezésekkel:

„(1a) Töltéstava Község Önkormányzatának Képviselő-testülete a Töltéstavai Közös Önkormányzati Hivatal 2017. évi költségvetési kiadásainak főösszegét 29.364e Ft költségvetési bevétellel, 29.364e Ft költségvetési kiadással és 0 egyenleggel állapítja meg.

(1b) Töltéstava Község Önkormányzatának Képviselő-testülete a Töltéstavai Napraforgó Óvoda 2017. évi költségvetési kiadásainak főösszegét 66.609e Ft költségvetési bevétellel, 66.609e Ft költségvetési kiadással és 0 egyenleggel állapítja meg.”

1. Az Alaprendelet 2.§-a kiegészül az alábbi rendelkezésekkel:

„(2a) Az (1a) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását összesített önkormányzati szinten, továbbá a finanszírozási célú műveletek bevételeit és kiadásait a rendelet Töltéstavai Közös Önkormányzati Hivatal című melléklete tartalmazza.

(2b) Az (1b) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását összesített önkormányzati szinten, továbbá a finanszírozási célú műveletek bevételeit és kiadásait a rendelet Töltéstavai Napraforgó Óvoda című melléklete tartalmazza.”

1. **§**
2. Az Alaprendelet 3.§-a kiegészül az alábbi bekezdésekkel:

„(7) Az önkormányzat költségvetésében szereplő beruházások kiadásainak beruházásonkénti részletezését a *4. melléklet* szerint határozza meg.

(8) Az önkormányzat költségvetésében szereplő felújítások kiadásait felújításonként a *5.* *melléklet* szerint részletezi.

(9) Az önkormányzat által adott céljellegű támogatásokat a *6. melléklet* szerint határozza meg.

(10) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a *7. melléklet* szerint hagyja jóvá.

(11) A finanszírozási célú pénzügyi műveletekkel kapcsolatos hatásköröket a képviselő-testület fenntartja magának.”

1. **§**
2. Ez a rendelet 2017. szeptember 22. napján lép hatályba. Az Alaprendelet módosítással nem érintett rendelkezései változatlanul hatályban maradnak.
3. A rendelet kihirdetéséről a jegyző gondoskodik.

Kelt. Töltéstava, 2017. szeptember 21.

………………………………………. ……………………………………

Sándor Károly dr. Vanyus Gábor

*polgármester jegyző*

A rendeletet kihirdettem.

Kelt. Töltéstava, 2017. szeptember 22.

…………………………………… dr. Vanyus Gábor

*jegyző*